Informasjonskompetanser+-+oppgaveeksempler+for+videregående

En gruppe erfarne bibliotekarer har diskutert informasjonskompetanse i en serie møter i løpet av 2010.

Et av resultatene er disse eksemplene, der vi har tatt utgangpunkt i oppgaver fra videregående skole. Vi har ønsket å vise hvordan bibliotekar og lærer kan samarbeide om å gi elevene innspill i forhold til hvor de kan finne stoff, i tillegg til å foreslå hvilke informasjonskompetanser oppgaven egner seg for trening i.

Denne siden er ment som et utgangspunkt for videre, felles arbeid, og er ikke på noen måte en ferdig oversikt. Målet vårt er at den kan dette kan være en start til inspirasjon - og at den vil leve videre og bli revidert av andre som er opptatt av dette.

Engelsk, Vg1 YF

 * Make a tourist ad on New Zealand. Include nature, culture, urban tourist attractions, food and drink. || Mål for opplæringen er at eleven skal lære å velge og bruke innhold fra ulike kilder på en selvstendig, kritisk og ansvarlig måte  ||

Engelsk wikipedia: merket som "god artikkel". Mye informasjon om landet, ikke noe om mat og drikke.
Norsk wikipedia: litt kortere og mer oversiktlig, men heller ikke her info om mat og drikke. Begge artiklene lenker til [|Wikitravel], som har informasjon om mat og drikke, men mindre om natur og kultur.

Googlesøk II //New Zealand food drink// Mange "rotete" treff - dvs vanskelig å finne fram i trefflisten

** Googlesøk III ** //New Zealand food drink culture// Finner et nettsted med enkel informasjon om både kultur, natur, byene, mat og drikke: [|letsgo.com] Finne en liten filmsnutt på youtube som kan visualisere landet, søk f eks New Zealand haka (kommer opp som forslag)[]

Fysiske kilder:
Lonely planet eller Rough guide i fysisk format (nettutgavene har ingen opplysninger om mat og drikke) Andre reisehåndbøker Worldbook

Egner seg for trening i:

 * Søkemetoder: ulike søkestrenger gir ulike treff
 * Vurdere innholdsmessig om en kilde er egnet til eget bruk eller ikke.
 * Bildesøk
 * prøve forskjellige kilder (youtube, lonely planet)
 * lagre og bruke bilder fra nett
 * bildebruk - kildekritikk

Kommentarer:

 * Oppgaven viste seg å være en relativt krevende søkeoppgave hvis man skal finne informasjonskilder selv og ikke bare kan finne svarene i boka.
 * Flere av nettsidene er ikke så godt egnet fordi de har veldig mye tekst. Disse sidene vil være lite tilgjenglige for en del av elevene.

Tverrfaglig oppgave i norsk og KD, Design og håndverk, Vg1 YF
Du skal finne informasjon om kultur- og håndverkshistorie i et gitt yrke innen design og håndverk. Kilder til bilder og tekst skal oppgis. Finn eller lag bilder/tegninger eller lag modeller som illustrerer stoffet Velg et håndverksyrke fra listen. Disse elementene skal være med i din beskrivelse: * Yrkets opprinnelse
 * Tverrfaglig oppgave i "Norsk muntlig" og "Kvalitet og dokumentasjon": Kultur- og håndverkshistorie i et yrke.
 * Materialer og redskaper som ble brukt i yrket
 * Håndverkets historie og tradisjoner
 * Kulturhistorie/stilhistorie
 * Organisering
 * Utdanning
 * Yrkets særpreg
 * Yrkets betydning i samfunnet || **Kompetansemål:***
 * Kunne finne og bruke og bruke kilder
 * Kunne bruke flerekilder
 * Lage og bruke visuelle, digitale presentasjoner
 * Innhente og velge ut informasjon ||

Fremgangsmåte/Informasjonskilder
Nettsiden [|Design-handverk.no] har det meste av informasjon om de ulike yrkene man kan velge å spesialisere seg i. Mye av informasjonen vil elevene derfor finne der. Nettsidene har også lenker til aktuelle sider for det enkelte fag.

Telefonkatalogen vil være en relevant kilde for å kunne få tak i yrkesutøvere til intervju

Kilder til bilder og tekst skal oppgis: - regler for bruk av bilder som de henter fra nettet (privat bruk):

Når eleven bruker bilder i en oppgave som kun skal leveres læreren, og ikke publiseres offentlig, regnes bruk av bilder som "privat bruk". Eleven kan bruke de bildene han eller hun finner, men må lage korrekt referanse til dem

- referere til bilder med CC-lisens

Egner seg for trening i:

 * Kunne sette sammen flere kilder (både læreboka, Internett og andre bøker)
 * kunne orientere seg på nettsteder av typen vilbli.no og utdanning.no, og hente ut aktuell informasjon
 * kunne hente ned aktuelle illustrasjoner og bilder, og legge inn i presentasjonen
 * Kjenne til Creative commons og Copyright
 * søke etter bilder i ulike bildebaser som flickr,
 * vite hvordan man søker etter bilder med lisens for deling (offentlig bruk)
 * kunne referer korrekt til bilder
 * kunne bruke telefonkatalog på nett for å finne yrkesutøvere for intervju
 * kunne lage kildeliste

Kommentarer
God anledning til å lære om bildebruk, et svært aktuelt tema for DH-elever, som både bruker og sannsynligvis vil produsere bilder på nettet

Naturbasert aktivitet, Naturbruk Vg1 YF

 * === **Rovdyrforvaltningen** ===

Oppgave: sammenlign to artikler om rovdyrforvaltningen fra to forskjellige organisasjoner,for eksempel Bondelaget og Foreningen våre rovdyr.

Skriv en halv side hvor du presenterer de to organisasjonenes syn på rovdyrforvaltningen. || === Kompetansemål Vg1 naturbruk: === //”beskrive og begrunne bruk av natur ut fra økologiske forståelse og etiske normer”// ||

Fremgangsmåte/Informasjonskilder
Gå inn på sidene [|http://www.bondelaget.no] - velg tema Areal og naturforvaltning, og klikk på undertema "rovvilt" og les om Bondelagets rovviltpolitikk.

Åpne sidene til Foreningen våre rovdyr [] og les om foreningens syn på rovdyrforvaltning (f eks under "Om FVR).

Egner seg for trening i:

 * Å kunne gjengi noe av en informasjonskildes innhold med egne ord skriftlig. Kunne gjengi andres meninger og formulere egne meninger (uten å kopiere)
 * Sette opp en enkel kildeliste
 * Kunne skrive et par linjer om hvorfor de skal oppgi kilder

Sosiologi og sosialantropologi, Vg2 SF
Hver gruppe velger fritt en fremmed kultur eller subkultur som de vil studere. Resultatet legges muntlig frem for klassen. Det skal utarbeides en mappe som inneholder en disposisjon over fremføringen, bakgrunnsmateriale og kildehenvisninger Eks: Speiderbevegelsen, Mafia || * gjøre rede for ulike betydninger av begrepet kultur og reflektere over meningsinnholdet i uttrykk som ”norsk kultur”
 * Tema: Kultur
 * bruke samfunnsvitenskapelige tenkemåter til å sammenlikne kulturer
 * analysere årsaker til kulturforskjeller og identifisere faktorer som gjør at kulturer er stabile eller endrer seg
 * forklare forskjellen på begrepene egosentrisk og etnosentrisk, bruke begrepene til å analysere årsaker til konflikter mellom individer og mellom grupper og diskutere løsninger på konfliktene ||

Fremgangsmåte/Informasjonkilder

 * Google.no - vis avansert søking og finn relevante sider
 * A-tekst - finn nyere artikler om gruppen/miljøet
 * Bibliotekskatalogen - vis emnesøk

Eks: Speiderbevegelsen Søk på Google : se på artikkelen i [|wikipedia] og [|store norske leksikon] - begge har henvisninger videre til [|Norges speiderforbund]

**Egner seg for trening i:**
Søke i ulike kilder Kildekritikk, f.eks. fordi en bruker en organisasjons hjemmeside. Kildelister God illustrasjon av hvor forskjellige typer kilder som kan være relevant. Det er kanskje noe bibliotekarer er gode til å finne ut?

Engelsk, Vg2 YF

 * ** Topic: Bollywood **

* Use the Internet to find characteristics about films from Bollywood


 * Collect ideas: from what you have learned now - what differences are there between Hollywood and Bollywood films?
 * Extract from Lagaan (Bollywood film) || Learning targets:
 * Get knowledge about and be able to talk and write about films from Bollywood
 * Be able to discuss social and cultural values in Indian films and compare them to Western films, esp. those from Hollywood
 * Be able to use digital sources and be creative in search words to find relevant information ||

Digitale kilder:
Googlesøk I //bollywood//
 * gir treff i norsk og engelsk wikipedia
 * norsk wikipedia har en liten oversikt over noen karakteristika
 * engelsk wikipedia er lang og utfyllende artikkel, hvor ulike kjennetegn kommer som deler av teksten

Googlesøk II //bollywood characteristics// gir treff på denne siden: [|Bollywood : conventions] Dette er en wiki om bollywoodfilmer med god oversikt over karakteristika. Kulturelle koder som gester, kroppsspråk og det faktum at det aldri kysses i en bollywood-film er forklart. Nettstedet har også lenker til informasjon om ulike filmer (bl.a. Laagan)

I trefflisten finnes også GreenCine, en filmside med informasjon om filmer og mulighet til å kjøpe; her finnes det også gode beskrivelser av en del kjennetegn.

Brukt samme med no.wikipedias oppramsende og korte beskrivelser, vil kunne gi en god oversikt

Leksikon: Worldbook
 * Bøker:**

Egner seg særlig for trening i:
Ulike søketeknikker

Kommentar:
Oppgave kan være krevende søketeknisk, særlig fordi oppgaveteksten sier at man "skal bruke Internett"

Fysikk 1, Vg2 SF
Skriv en populærvitenskaplig artikkel. Velg tema: "Sola - en resirkulert stjerne"(nøkkelord: grunnstoff, fusjon, planetarisk tåke), "På besøk i den galaktiske fødestuen" (nøkkelord: brun dverg, protostjerne, roterende gasskyer), "Ungdomsgjenger og aldershjem i universet" (nøkkelord: HR-diagram, kulehop, Pleiadene) || * gjøre rede for hvordan informasjon om stjerner er systematisert i et HR-diagram
 * Stjerneutvikling:
 * beskrive stjerners livssykluser og forklare hvordan grunnstoffer blir bygd opp i stjerner ||

Fremgangsmåte/Informasjonskilder
Finne flere kilder: Søke på google.no Hva finner vi der i forhold til å søke på en spesialisert side: [|http://www.astronomi.no][|http://www.romsenter.no][][][|http://www.universetoday.com] Finn bøker om emnet i bibliotekskatalogen

Egner seg for trening i:
søke i en nettside bruk av ordbøker (fysisk & digitalt) - google translate sette opp kildeliste Bruke stikkordsregister/innholdsfortegnelse i bøker

Norsk, selvvalgt fordypningsemne, Vg3 SF og YF

 * Fordypning i den litterære delen av norskfaget. || bruke bibliotekets sentrale databaser og andre faglige kilder, både tradisjonelle og elektroniske, i egne arbeider ||

Fremgangsmåte/Informasjonskilder
__Tips til tema__ *Bokprat fra bibliotekaren (inneholder også film og tegneserier) *Nettsider: sidene hos Stavanger og Deichmanske bibliotek

__Skjønnlitterære databaser__: **bibliotekkatalogen**: her må elevene lære å søke etter forfatter, tittel og emne **ønskebok.no**: her må de søke etter en ønsket leseropplevelse. Man finner bøker og tegneserier ved å flytte en pil oppover eller nedover langs en skala. Velg tre av ti skalaer, for eksempel: litt motbydelig, svært optimistisk og svært uvanlig. Trykk "søk" og du vil få opp en liste over bøker som vil gi deg en slik leseropplevelse. Hver bokbeskrivelse inneholder også tips til 3 andre bøker som har gitt en lignende leseropplevese. Moro!

__Nettsider om tekst- og filmanalyse__ *Tegneserieanalyse? [|NDLA/tegneseriealbum] *skjønnlitterær analyse [|NDLA/episke tekster] *filmanalyse [|NDLA/spillefilm]

*sette opp kildeliste

Historie, Vg2 SF, Vg3 SF og YF

 * Endringer i Norge på 1800-tallet.
 * Velg en gård i ditt lokale nærmiljø og bruk folketellingene i Digitalarkivet for å finne ut hvordan dette stedet utviklet seg i løpet av 1800-tallet.
 * Analyser de tre folketellingene fra 1801, 1865 og 1900.
 * Hvor mange personer bodde det på gården, hvor mange gårdsbruk og husmannsplasser var det på hver gård, hvor mange personer i hver husstand, hvilke yrker hadde de, hvor kom innflytterne fra, og hvilke grunner kunne de ha for å flytte?
 * Skriv en liten fortelling om livet til en av personene på gården. || Mål for opplæringen er at elevene skal kunne:

fra vg2:
 * finne og vurdere historisk materiale som kilder og bruke det i historiske framstillinger
 * bruke digitale verktøy til å hente informasjon fra ulike medier og vurdere den kildekritisk i egne framstillinger

fra vg3:
 * tolke og bruke historisk tallmateriale i faglig arbeid
 * bruke digitale verktøy til å planlegge, gjennomføre og presentere en problemorientert undersøkelse ut fra egne spørsmål til et historisk material ||

Informasjonskilder:
Lokale **bygdebøker** søkes opp i bibliotekkatalogen Elevene finner en gård i bygdeboka, og sjekker om kommunen har skiftet navn eller blitt slått sammen i årenes løp.

Folketellingene ligger digitalt på Digitalarkivet, og søkes opp på kommunenavn og videre gårdsnavn ([|**www.digitalarkivet.no)**]

Andre steder med informasjon og tips:

[|**www.lokalhistorie.no**] : oversikt over bygdsbøker, slektsforskning, lokalhistoriske kilder etc. [|http://**www.nb.no/gallerinor**/index.php] : fotografier fra Norsk folkemuseums samling, stort sett fra Anders B. Wilse / Axel Lindahl. Fra tidsperioden 1880-1970.

Egner seg for trening i:

 * å finne fram i bibliotekskatalog
 * søke i digitalarkivet og tokle det de finner
 * lage kildelister

Kontaktperson: Heidi Kristin Olsen, bibliotekar på Høgskolen i Vestfold

Det har variert noe underveis hvem som har deltatt i seminaret. Disse har deltatt i større eller mindre grad: Ann-Iren Bårdsnes (Rommen skole), Birgithe Schuman-Olsen (Lier vgs), Lotte Halstensen (Skedsmo vgs), Karen Marie Øvern (Høgskolen i Gjøvik), Mari Eeg Vilnes (Deichmanske bibliotek), Erling Midtgaard (Rommen skole), Anett Kolstad (Høgskolen i Oslo), Marie Johansen (Deichmanske bibliotek) og Jingru Høivik (Nasjonalbiblioteket). Tord Høivik (Høgskolen i Oslo) har vært veileder.